Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 553

1. A vizsgára bocsátás feltételei A) Kaszkadõr: 2 éves szakmai gyakorlat kaszkadõrszakértõ irányítása mellett. A szakmai képzés során az oktató a jelöltet érdemjegyekkel értékeli. A 2 éves szakmai gyakorlat eredményes elvégzését a képzést vezetõ oktató igazolja. B) Kaszkadõrszakértõ (felsõfok): — érettségi bizonyítvány, — 10 éves aktív szakmai gyakorlat, — korábbi hivatásos kaszkadõr elõadómûvészi mûködési engedély, illetve kaszkadõr szakképesítés legalább 3 szakmai területrõl. A jelöltnek a vizsgát szervezõ intézmény által meghatározott témában szakdolgozatot kell készítenie, melyet a gyakorlati vizsgát megelõzõen 30 nappal korábban kell benyújtania a vizsgát szervezõ intézményhez. A szakdolgozat az alábbi feladatok valamelyikébõl készülhet: — választott akció megtervezése, kivitelezése, szükséges személyi és tárgyi feltételek meghatározása, — adott forgatókönyv szakterület szerinti teljes feldolgozása. Formai követelmények: — a dolgozat írásos anyagát gépelve és köttetve kell benyújtani, — alkalmazni kell lapszámozást és fejlécezést, — méretek: 25 × 50 leütés oldalanként, — terjedelme: min. 15 oldal (ábrák, képek, illusztrációk nélkül).

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes